บาทเปิด 34.51 บาทต่อดอลลาร์ แข็งค่าเล็กน้อย
เงินบาทเปิดตลาด 34.51 บาทต่อดอลลาร์ แข็งค่าเล็กน้อยตามทิศทางตลาด หลังดอลลาร์อ่อนค่า
18 พ.ค. 2565

เมื่อวันที่18 พ.ค. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 34.51 บาท/ดอลลาร์ ปรับตัวแข็งค่าเล็กน้อยจากปิดตลาดช่วงเย็นวานนี้ที่ระดับ 34.54 บาท/ดอลลาร์ เคลื่อนไหวตามทิศทางตลาดโลก หลังดอลลาร์อ่อนค่าเนื่องจากนักลงทุนเปิดรับความเสี่ยงมากขึ้น โดยตัวเลขยอดค้าปลีกของสหรัฐออกมาดีเกินค้าทำให้เชื่อว่าเศรษฐกิจจะถดถอยน้อยลง ประกอบกับตัวเลขจีดีพีไตรมาสแรกปีนี้ของไทยก็ออกมาดีเกินคาดจึงมีผลต่อการแข็งค่าของเงินบาทด้วย"บาทแข็งค่าต่อเนื่องตามทิศทางตลาดโลก หลังนักลงทุนเปิดรับความเสี่ยงมากขึ้นทำให้ดอลลาร์ย่อตัวลงมา ประกอบกับตัวเลขจีดีพีไตรมาสแรกของไทยออกมาดีเกินคาด แต่บาทไม่น่าจะแข็งค่าไปมากเพราะเมื่อวานแข็งค่าลงมามากแล้ว" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 34.40 - 34.60 บาท/ดอลลาร์